Parahuski, koji je doveden kao veliko i najskuplje pojačanje crno-belih, do sada nije pokazao gotovo ništa. Već neko vreme u Humskoj se tražio modus kako da klub i igrač postignu sporazumni raskid ugovora.

foto: Starsport

To se konačno i dogodilo. Kako saznajemo, Belorusu je isplaćena jedna i po plata, što je oko 75.000 evra. Koliko i kako je igrao, ni to nije loše.

- Da, do kraja dana raskidamo ugovor s njim. Jedino što mogu da vam kažem jeste da je klub napravio dobar dogovor s Parahuskim i njemu će biti isplaćen samo jedan deo ugovora. Mi sada tražimo drugo adekvatno rešenje na toj poziciji - rekao je za Kurir predsednik KK Partizan Ostoja Mijailović.

foto: Beta

Mnogi su bili iznenađeni slabim partijama ovog inače vrlo dobrog centra, koji je ranije igrao odlično i u evroligaškoj konkurenciji. Jedan od problema, kako saznajemo, su i veliki porodični problemi sa kojima je bio suočen, pa nije mogao da se u potpunosti koncetriše na košarku.

(Kurir sport/P.Gajić)

Kurir